胡世寧

胡世寧（1470年—1531年），字永清，號靜菴，浙江仁和縣（今杭州市）人，明朝政治人物，弘治癸丑進士，嘉靖初累官兵部尚書。 胡世寧為人性情剛直不畏強權，且善於用兵。弘治五年（1492年）中式壬子科浙江鄉試第二名舉人，弘治六年（1493年）聯捷癸丑科進士，獲授湖廣德安府推官。岐王朱祐棆就藩之初，縱容屬下驕橫，胡世寧進行裁決遏制。 升南京刑部主事，曾經上疏建議邊疆防備十策，當時明孝宗已經病重，但仍點頭稱讚。升南京刑部郎中，時與李承勛、魏校、余祐善等人有「南都四君子」之譽。遷廣西太平府知府，并遏制太平州知州李濬殺掠吏民，平定思明叛族黃文昌四世叛亂。因母喪歸鄉。除服後復官，路經滄州，遇到流寇攻城，其參與到防禦定計中，流寇圍城七日后不得而離去。任寶慶府知府，岷王及鎮守中官王潤均畏懼其威嚴。正德七年（1512年）九月升江西副使、整饬撫州東乡等处兵备，其與都御史俞諫討平王浩八叛亂。 當時，寧王朱宸濠驕橫，并欲謀反，官員均恐懼不敢言，胡世寧則上奏稱其變，請派遣官員去調查鎮撫。兵部尚書陸完贊同其主張并派遣俞諫。朱宸濠聽後大怒，并列胡世寧罪并賄賂朝廷權貴，意在殺死他。右都御史李士實是朱宸濠黨羽，於是與左都御史石玠上疏稱胡世寧誣陷，於是命錦衣衛逮捕胡世寧。當時胡世寧已經升任福建按察使，朱宸濠遂誣陷其逃跑，命浙江巡按潘鵬逮捕他并送往江西。潘鵬逮捕胡世寧家人，并索要其人。李承勛則為按察使，暗中保護他。胡世寧於是亡命逃亡京師，并投錦衣獄。獄中他三次上疏稱朱宸濠謀反，都沒有得到批復。言官程啟充、徐文華、蕭鳴鳳、邢寰等交相論救，楊一清亦以危言說動錢寧，於是胡世寧被貶戍瀋陽。 四年后，朱宸濠果然謀反，胡世寧從戍地中起為湖廣按察使，不久升都察院右僉都御史、巡撫四川。途中，聞明世宗繼位，上疏舉薦魏校、何瑭、邵銳為講官；林俊、楊一清、劉忠、林廷玉可輔弼；知府劉蒞、徐鈺先為諫官且有聲為，可擢用。建議治理松潘叛亂的方略，得到批准。又彈劾副總兵張傑、中官趙欽。兩個月后，召為吏部右侍郎，未上任，父喪丁憂歸鄉。 嘉靖之初，大禮議爆发。胡世寧支持張璁，并上疏乞早定追崇「大禮」。召為兵部左侍郎，期間曾經上疏險塞利害二十五事。改為南京吏部侍郎，升南京工部尚書。入為左都御史，加太子少保。改刑部尚書，當時王瓊欲加害陳九疇為死罪，胡世寧論救而得戍。 嘉靖七年（1528年），兵部尚書王時中被罷免，胡世寧替代，加太子太保。因病辭職，數月後，起為南京兵部尚書。嘉靖九年（1530年），胡世寧卒，朝廷追贈少保，諡端敏。 上海图书馆《弘治五年浙江乡试录》 清·张廷玉等，《明史》（卷199）：胡世寧，字永清，仁和人。弘治六年進士。性剛直，不畏強禦，且知兵。除德安推官。岐王初就藩，從官驕，世寧裁之。他日復請湖田，持不可。遷南京刑部主事。應詔陳邊備十策，復上書極言時政闕失。時孝宗已不豫，猶頷之。再遷郎中。與李承勛、魏校、余祐善，時稱「南都四君子」。 清·张廷玉等，《明史》（卷199）：遷廣西太平知府。太平知州李濬數殺掠吏民，世寧密檄龍英知州趙元瑤擒之。思明叛族黃文昌四世殺知府，占三州二十七村。副總兵康泰偕世寧入思明，執其兄弟三人。而泰畏文昌夜遯，委世寧空城中，危甚。諸土酋德世寧，發兵援，乃得還。文昌懼，歸所侵地降。土官承襲，長吏率要賄不時奏，以故諸酋怨叛。世寧令：「生子即聞府。應世及者，年十歲以上，朔望謁府。父兄有故，按籍請官於朝。」土官大悅。 清·张廷玉等，《明史》（卷199）：母喪歸。服闋赴京。道滄州，流寇攻城急。世寧即馳入城，畫防守計。賊攻七日夜，不能拔，引去。再知寶慶府。岷王及鎮守中官王潤皆嚴憚之。遷江西副使。與都御史俞諫畫策擒盜，討平王浩八。以暇城廣昌、南豐、新城。 清·张廷玉等，《明史》（卷199）：當是時，寧王宸濠驕橫有異志，莫敢言，世寧憤甚。正德九年三月上疏曰：「江西之盜，剿撫二說相持，臣愚以為無難決也。已撫者不誅，再叛者毋赦，初起者亟剿，如是而已。顧江西患非盜賊。寧府威日張，不逞之徒羣聚而導以非法，上下諸司承奉太過。數假火災奪民廛地，採辦擾旁郡，蹂籍徧窮鄉。臣恐良民不安，皆起為盜。臣下畏禍，多懷二心，禮樂刑政漸不自朝廷出矣。請於都御史俞諫、任漢中專委一人，或別選公忠大臣鎮撫。敕王止治其國，毋撓有司，以靖亂源，銷意外變。」章下兵部。尚書陸完議，令諫往計賊情撫剿之宜，至所言違制擾民，疑出偽託，宜令王約束之。得旨報可。宸濠聞，大怒。列世寧罪，徧賂權幸，必殺世寧。章下都察院。右都御史李士實，宸濠黨也，與左都御史石玠等上言，世寧狂率當治。命未下，宸濠奏復至，指世寧為妖言。乃命錦衣官校逮捕世寧。世寧已遷福建按察使，取道還里。宸濠遂誣世寧逃，馳使令浙江巡按潘鵬執送江西。鵬盡繫世寧家人，索之急。李承勛為按察使，保護之。世寧乃亡命抵京師，自投錦衣獄。獄中三上書言宸濠逆狀，卒不省。繫歲餘，言官程啟充、徐文華、蕭鳴鳳、邢寰等交章救，楊一清復以危言動錢寧，乃謫戍瀋陽。 清·张廷玉等，《明史》（卷199）：居四年，宸濠果反。世寧起戍中為湖廣按察使。尋擢右僉都御史巡撫四川。道聞世宗卽位，疏以司馬光仁、明、武三言進，因薦魏校、何瑭、邵銳可講官，林俊、楊一清、劉忠、林廷玉可輔弼，知府劉蒞、徐鈺先為諫官有直聲宜擢用。時韙其言。松潘所部熟番，將吏久不能制，率輸貨以假道。番殺官軍，憚不敢詰。官軍殺番，輒抵罪。世寧陳方略，請選將益兵，立賞罰格，嚴隱匿禁，修烽堠，時巡徼，以振軍威，通道路。詔悉行之。又劾罷副總兵張傑、中官趙欽。甫兩月，召為吏部右侍郎。未上，以父憂歸。 清·张廷玉等，《明史》（卷199）：既免喪家居，朝廷方議「大禮」，異議者多得罪。世寧意是張璁等，疏乞早定追崇「大禮」。未上，語聞京師。既有議遷顯陵祔天壽山者，世寧極言不可，乃並前疏上之。帝深嘉歎。無何，聞廷臣伏闕爭，有杖死者，馳疏言：「臣向以仁、明、武三言進，然尤以仁為本。仁，生成之德，明，日月之臨，皆不可一日無。武則雷霆之威，但可一震而已。今廷臣忤旨，陛下赫然示威，辱以箠楚，體羸弱者輒斃。傳之天下，書之史冊，謂鞭撲行殿陛，刑辱及士夫，非所以光聖德。新進一言偶合，後難保必當。舊德老成一事偶忤，後未必皆非。望陛下以三無私之心，照臨於上，無先存適莫於中。」帝雖不能從，亦不忤。尋召為兵部左侍郎。條戍邊時所見險塞利害二十五事以上。又請善保聖躬，毋輕餌藥物。獻大學秦誓章、洪範「惟辟威福」、繫辭節初爻講義，並乞留中。給事中余經遂劾世寧啟告密之漸。世寧乞罷，不許。「大禮」成，進秩一等。復陳用人二十事。工匠趙奎等五十四人以中官請，悉授職。世寧言賞過濫，不納。屢疏引疾。改南京吏部，就遷工部尚書。 清·张廷玉等，《明史》（卷199）：“已，復召為左都御史，加太子少保。辭宮銜，許之。世寧故方嚴。及掌憲，務持大體。條上憲綱十餘條，末言：「近士習忌刻，一遭讒毀，則終身廢棄。僉事彭祺發豪強罪，受謗奪官。諸如此者，宜許大臣申理。」帝採其言，惟祺報寢。執政請禁私謁，世寧曰：「臣官以察為名。人非接其貌，聽其言，無由悉其才行。」帝以為然，遂弗禁。俄改刑部尚書。每重獄，別白為帝言之，帝輒感悟。中官剛聰誣漕卒掠御服，坐二千人，世寧劾其妄。已，聰情得抵罪，帝乃益信世寧。王瓊修郤陳九疇，將致之死。以世寧救，得戍。 清·张廷玉等，《明史》（卷199）：兵部尚書王時中罷，以世寧代，加太子太保。再辭不得命，乃陳兵政十事，曰定武略、崇憲職、重將權、增武備、更賞罰、馭土夷、足邊備、絕弊源、正謬誤、惜人才。所言多破常格，帝優旨答之。土魯番貢使乞歸哈密城，易降人牙木蘭。王瓊上其事。世寧言：「先朝不惜棄大寧、交阯，何有於哈密。況初封忠順為我外藩，而自罕慎以來三為土魯番所執，遂狎與戎比，以疲我中國，耗財老師，戎得挾以邀索。臣以為此與國初所封元孽和順、寧順、安定三王等耳。安定在哈密內，近甘肅，今存亡不可知，我一切不問，獨重哈密何也？宜專守河西，謝絕哈密。牙木蘭本曲先衞人，反正歸順，非納降比，彼安得索之，唐悉怛謀事可鑑也。」張璁等皆主瓊議，格不用，獨留牙木蘭不遣。居兵部三月求去，帝不許，免朝參。世寧又上備邊三事。固稱疾篤，乃聽乘傳歸，給隸如制。歸數月，復起南京兵部尚書，固辭不拜。九年秋卒。贈少保，諡端敏。世寧風格峻整，居官廉。疾惡若讐，而薦達賢士如不及。都御史馬昊、陳九疇坐累廢，副使施儒、楊必進考察被黜，御史李潤、副使范輅為時所抑，連章薦之。與人語，吶不出口。及具疏，援据古今，洞中窾會。與李承勛善，而持議不苟合。承勛欲授隴勝官，復芒部故地，世寧言勝非隴氏子，芒氏不當復立。始以議禮與張璁、桂萼合，璁、萼德之，欲援以自助。世寧不肯附會，論事多牴牾。萼議欲銷兵，世寧力折之。昌化伯以他姓子冒封，下廷議。世寧言吾輩不得以厚賂故，誣朝廷，萼為色變。萼方為吏部，而世寧引疾，言：「天變人窮，盜賊滋起，咎在吏、戶、兵三部不得人。兵部尤重，請避賢路。」又以哈密議，語侵璁，諸大臣皆忌之。帝始終優禮不替。 [在维基数据编辑] 《國朝獻徵錄·卷之三十九》，出自焦竑《國朝獻徵錄》 《明史卷一百九十九》，出自《明史》 明朝七卿年表